[{"text_idx": "#000001", "text": "Lau\u0306 la TEJO-estrarano pri kongresoj, la venontjara IJK estis invitita al Togolando interalie de la landa sekcio de TEJO. Tamen lau\u0306 Gbeglo Koffi, unu el la gvidantoj de Unuig\u0302o Togolanda por Esperanto, tia invito ne ekzistas."}, {"text_idx": "#000002", "text": "Responde al demandoj de Libera Folio, la estrarano de TEJO pri kongresoj, Arina Osipova, rakontas ke la rapida okazigo de Internacia Junulara Kongreso en Afriko ig\u0302is inda post kiam TEJO sukcesis gajni grandan subvencion de EU por eu\u0306ropa-afrika kunlaboro."}, {"text_idx": "#000003", "text": "\u2013 Burundo estis c\u0302efa kandidato por sekvontjara IJK, tamen la Estraro decidis ne okazigi la Kongreson tie pro sekurecaj kialoj. La proponitaj kondic\u0302oj de Kongo Kins\u0302asa ne kontentigis la Estraron, tial la kandidatig\u0302o ne estis elektita. Restis Togolando kaj Benino, klarigas Arina Osipova."}, {"text_idx": "#000004", "text": "Togolando lau\u0306 s\u0302i estis elektita, c\u0302ar en Benino jam estis okazonta alia renkontig\u0302o kadre de la sama subvenciata projekto."}, {"text_idx": "#000008", "text": "Lau\u0306 Gbeglo Koffi, unu el la c\u0302efaj korifeoj de Unuig\u0302o Togolanda por Esperanto kaj komitatano de la asocio, tia invito de JOTE tamen tute ne ekzistas."}, {"text_idx": "#000009", "text": "\u2013 JOTE estas integra parto de UTE. G\u0302i tute ne havas propran komitaton. G\u0302iaj estraranoj estas komitatanoj de UTE. Pri c\u0302iu agado en UTE decidas JOTE kaj UTE komune dum komitatkunsido. La financojn de JOTE donas UTE. Neniam aperis en la komitato de UTE diskuto pri IJK en Togolando. Tion diras ankau\u0306 la aliaj komitatanoj de UTE. La raportoj pri c\u0302iuj komitataj kunsidoj estas publikigitaj. C\u0302iuj povas konntroli kion mi nun diras Do, JOTE tute ne invitis. Mi tute ne scias, c\u0302u iu estrarano de JOTE parolis nome de JOTE. Pri tio oni esploru. Kion ni sciu, tio estas, ke nek JOTE nek UTE respondecas pri tiu invito."}, {"text_idx": "#000010", "text": "En la nunaj kondic\u0302oj Gbeglo Koffi opinias maltau\u0306ga la okazigon de IJK, Universala Kongreso au\u0306 ajna alia internacia renkontig\u0302o en Afriko, c\u0302ar lau\u0306 li la organizantoj ne sufic\u0302e interkonsilig\u0302as kun afrikanoj kaj la arang\u0302oj tial ne utilos por Esperanto en Afriko."}, {"text_idx": "#000011", "text": "\u2013 Kion oni tuj sciu, tio estas ke IJK tute ne povas en tiu c\u0302i kac\u0302o okazi en Togolando, c\u0302ar la movado en Togolando tute ne povas plu akcepti, ke agado de UEA en Afriko detruu tiun c\u0302i harmonion, kiun togolandaj esperantistoj ege sinceraj kaj honestaj konstruis kaj c\u0302iutage flegas malgrau\u0306 la konduto de tiuj togolandaj esperantistoj, kiujn siamaniere ribeligas UEA-gvidantoj preskau\u0306 nur por sia gloro kaj tegmenteca pozicio en Esperantujo."}, {"text_idx": "#000012", "text": "Responde al Gbeglo Koffi, Arina Osipova plu insistas, ke invito ja venis de JOTE. S\u0302i tamen ne diras, kiu subskribis g\u0302in nome de la asocio:"}, {"text_idx": "#000013", "text": "\u2013 La unuan version de la IJK-formularo ni ricevis komence de au\u0306gusto, tuj post la fino de UK. Tiam la formularon sendis komitatano A de TEJO por JOTE nome de la Afrika Komisiono de UEA. Poste la formularo estis prilaborita kaj aldonig\u0302is novaj informoj. La invitinto de IJK 2017 en la urbo Aneho estas Junulara Organizo de Togolandaj Esperantistoj."}, {"text_idx": "#000014", "text": "La komitatano A de TEJO por JOTE estas Koffitche\u0300 Kofinou, kaj en la retpos\u0302ta diskutejo de TEJO estis disvastigita invitilo kun interalie lia nomo \u2013 sed sen indiko pri JOTE. Lau\u0306 Gbeglo Koffi li ankau\u0306 ne estis rajtigita fari inviton nome de JOTE. Arina Osipova ne volas komenti la temon."}, {"text_idx": "#000015", "text": "\u2013 Mi kredas, ke pri rilatoj inter JOTE kaj UTE vi povas rekte paroli kun JOTE-anoj, c\u0302ar mi ne povas paroli pri la situacio je ilia nomo. Samkiel Gbeglo Koffi, kiu delonge ne plu estas junulo kaj certe ne povas paroli nome de la junularo."}]